Z A P I S N I K

16. sjednice Vijeća Mjesnog odbora „Petar Zrinski“ održane
26.rujna 2022. u prostorijama MO “Petar Zrinski“, Primorska 32,
s početkom u 18 sati



NAZOČNI ČLANOVI VIJEĆA:
Igor Javorović, Tonka Javorović, Lucija Kerečin, Elizabeta Kobeščak, Tena Miličević, Krešimir Turkalj, Ivana Živčić

Zapisnik vodi: Ivana Živčić

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Vijeće prihvaća tekst Zapisnika 15. sjednice Vijeća, održane 29. kolovoza 2022. godine, bez izmjena.


Na prijedlog predsjednice Vijeće jednoglasno utvrđuje nadopunjen dnevni red:


DNEVNI RED:
[bookmark: _gjdgxs]
1. Prijedlog izmjena Programa održavanja u 2022., mišljenje, traži se
2. Prijedlog izmjena i dopune Programa građenja u 2022., mišljenje, traži se
3. Godišnji izvještaj o Izvršenju financijskog plana Mjesnog odbora “Petar Zrinski” za 2021., usvajanje
4. Novi sustav prikupljanja otpada
5. Pitanja, prijedlozi i obavijesti


Ad 1. Prijedlog izmjena Programa održavanja u 2022.


Vijeće bez rasprave jednoglasno sljedeći:

					Z A K L J U Č A K

o izmjenama Programa održavanja javnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. 

1. Vijeće Mjesnog odbora „Petar Zrinski“ daje pozitivno mišljenje o izmjenama Programa održavanja javnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

2. Ovaj se zaključak dostavlja Vijeću Gradske četvrti Donji grad.



Ad. 2. Prijedlog izmjena i dopune Programa građenja u 2022.

Vijeće jednoglasno donosi sljedeći;

					Z A K L J U Č A K

o izmjenama i dopunama Programa građenja komunalne infrastrukture na području Grada Zagreba u 2022.

1.   Vijeće Mjesnog odbora „Petar Zrinski“ daje pozitivno mišljenje o izmjenama i dopunama
       Programa građenja komunalne infrastrukture na području Grada Zagreba u 2022.

2.   Ovaj se zaključak dostavlja Vijeću Gradske četvrti Donji grad.


Ad. 3. Godišnji izvještaj o Izvršenju financijskog plana Mjesnog odbora “Petar Zrinski” za 2021. 

      Gđa. Živčić je pojasnila spornu stavku "Ostali nespomenuti rashodi poslovanja"od 1.998,80 kn, novac koji je utrošen za kupovinu uredskog pribora. Članovi vijeća su pismeno dobili račun BIRODOM d.o.o., broj 1375-ZG1-91, od 17. veljače 2021., temeljem narudžbenice broj 01 -02/21 u iznosu od 1.998,80 kn.


Vijeće nakon rasprave donosi;


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Petar Zrinski'' za 2021.


Članak 1. 
Godišnji izvještaj o izvršenju Financijskog plana Mjesnog odbora ''Petar Zrinski'' za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	483.686,00
	483.686,00
	460.574,14
	95,22

	3
	RASHODI POSLOVANJA
	483.686,00
	483.686,00
	460.574,14
	95,22

	32
	Materijalni rashodi
	483.686,00
	483.686,00
	460.574,14
	95,22

	323
	Rashodi za usluge
	378.386,00
	378.386,00
	355.927,90
	94,06

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	378.386,00
	378.386,00
	355.927,90
	94,06

	 
	ODRŽAVANJE JAVNIH POVRŠINA
	170.541,00
	170.541,00
	170.541,00
	100,00

	 
	ODRŽAVANJE NERAZVRSTANIH CESTA
	207.845,00
	207.845,00
	185.386,90
	89,19

	329
	Ostali nespomenuti rashodi poslovanja
	105.300,00
	105.300,00
	104.646,24
	99,38

	3291
	Naknade za rad predstavničkih i izvršnih tijela, povjerenstava i slično
	99.000,00
	99.000,00
	102.647,34
	103,68

	3299
	Ostali nespomenuti rashodi poslovanja
	6.300,00
	6.300,00
	1.998,90
	31,73



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Petar Zrinski''.


           
Ad. 4. Novi sustav prikupljanja otpada

U raspravi sudjeluju:

       Gđa. Živčić je pojasnila je da se Odlukom o izmjenama i dopunama Odluke o komunalnom redu na području unutar granica mjesnih odbora "Petar Zrinski" i susjednih mjesnih odbora "Stjepan Radić", "Andrija Medulić", "Mimara",  te na području Britanskog trga komunalni otpad na površinama javne namjene odlaže se u podzemne spremnike za smještaj tipskih kontejnera za komunalni otpad ako korisnik javne usluge sakupljanja komunalnog otpada nema mogućnosti smještaja spremnika unutar katastarske čestice svoje nekretnine.
Podzemne spremnike gradi o svom trošku Grad Zagreb.

        Primjenom Odluke o načinu pružanja javne usluge sakupljanja komunalnog otpada na području Grada Zagreba  sav miješani komunalni otpad se od 1. listopada smije odlagati isključivo u ZG vrećicama. Na području Mjesnog odbora "Petar Zrinski" ostaju kante za miješani komunalni otpad, dok će se kante za papir i biootpad micati s javnih površina i građani će tu vrstu otpada  nositi na zelene otoke. Prikupljanje otpada na gore opisani način privremenog je karaktera i trajat će do izgradnje podzemnih spremnika za smještaj tipskih kontejnera za komunalni otpad.

      Na stranici Interaktivni pregled podataka o podzemnim spremnicima  na području zaštićene povijesne jezgre grada, sustavno se evidentiraju sve potencijalne lokacije, analiziraju se
preklapanja s podzemnim vodovima te se izrađuju izračuni i optimiranja najbližih potencijalnih korisnika podzemnih spremnika. Na području MO "Petar Zrinski" dana 26.9.2022.  zabilježene su 5 lokacija koje zadovoljavaju uvjete postavljanja podzemnih spremnika: Trg Vladka Mačeka, parkirališno mjesto kod Primorske ulice 1, parkirališno mjesto kod Primorske ulice 31, parkirališno mjesto kod Prilaza Gjure Deželića 38,  Jagićeva ulica. 

Prema novom modelu, korisnici usluge plaćat će fiksnu mjesečnu naknadu za odvoz otpada, odnosno minimalnu cijenu fiksne javne usluge kako propisuje Zakon o gospodarenju otpadom, odnosno s njime usklađena Odluka o javnoj usluzi sakupljanja komunalnog otpada u Gradu Zagrebu, dok će zbrinjavanje miješanog komunalnog otpada plaćati kroz kupnju za to namijenjenih, specijaliziranih vrećica volumena 10, 20 ili 40 litara.
Cijena obvezne minimalne javne usluge (fiksni dio) iznosit će 45 kuna (5,97 eura) mjesečno za korisnike usluge iz kategorije kućanstvo, odnosno 90 kuna (11,95 eura) mjesečno za pravne osobe i obrtnike. Davatelj usluge odobrava popust za količinu predanog miješanog komunalnog otpada u sljedećim slučajevima: ako koriste usluge reciklažnog dvorišta, odnosno mobilnog reciklažnog dvorišta; ako kompostiraju svoj biootpad;  ako koriste pelene za djecu i odrasle.



Ad. 5 Pitanja, prijedlozi i obavijesti

        Članovi vijeća Mjesnog odbora “Petar Zrinski” je detektiralo potrebu za sljedećim deficitarnim zanimanjima: elektroinstalateri, vodoinstalateri, keramičari i podopolagači.

       Akademija likovnih umjetnosti raspisala je poziv za usluga vođenja projekta građenja kod izvođenja radova na obnovi zgrade Ilica 85 oštećene u potresu čime možemo pretpostaviti da će ubrzo krenuti u obnovu sufinanciranu iz Fonda solidarnosti Europske unije te bi se u procesu obnove mogle prekinuti manifestacije u dvorištu Akademije čija buka smeta stanarima okolnih zgrada.

      U slučaju da se glasni koncerti nastave, gđa. Živčić će zatražiti dozvole za najviše dopuštenim razinama kako bih vidjela događa li se prekoračenje. 



Sjednica je završila u 19,00 sati
Zapisnik sastavila: Ivana Živčić

KLASA:  024-08/22-003/1830
URBROJ: 251-13-11-1-22-02
Zagreb, 26. rujna 2022.



                                                                             Predsjednica Vijeća Mjesnog odbora 
                                                                                                "Petar Zrinski"

